उन्होंने अपर्णा से कहा था कि शशि ने जुनून फिल्म बनाई है, वो इसे भी बना सकते हैं। शशि ने अपर्णा की फिल्म को ना सिर्फ हरी झंडी दी बल्कि बतौर प्रोड्यूसर कोई कसर नहीं छोड़ी, फिल्म की शूटिंग कोलकाता में होती थी और मुंबई से सारी यूनिट कोलकाता जाती थी। ये सब बहुत महंगा था। फिल्म के प्रोडक्शन के लिए उन्हें पनवेल में अपना एक प्लॉट तक बेचना पड़ा। बाद में फिल्म ने कई पुरस्कार जीते। अपर्णा को बेस्ट डायरेक्टर का नेशनल अवॉर्ड भी मिला। लेकिन बतौर प्रोड्यूसर शशि के हाथ खाली रहे। कलयुग भी ऐसी एक फिल्म थी। फिल्मवालास की फिल्में क्रिटिकल अक्लेम तो ले रही थी, लेकिन पैसा बिल्कुल नहीं कमा रही थी।